
პროვოცირებული პირის 
სისხლისსამართლებრივი 
პასუხისმგებლობა - 
გააზრება სასჯელის მიზნების ყრილში 


პაპუნა გურული 
კამჯსიის საერთაშორისო უნივერსიტეტის დოქტორანტი, 
ადვოჯატი საერთო სპეციალობით 


სეკვენძო სიტყვები: დანაშაულის პროვოკაცია, სასჯელის მიზნით, 


პასუხისმგებლობისგან გათავისუფლება 


მიზენდესუეახულობაე დაუ 
მეთოდოლოგიური საფუძველი 


როგორც იურიდიულ ლიტერატურაში, ისე- 
ვე სასამართლო პრაქტიკაში მეტად აქტუა- 
ლურია სახელმწიფო ორგანოს დავალებით 
მოქმედი აგენტ-პროვოკატორის მიერ პრო- 
ვოცირებული პირის სისხლისსამართლებრი- 
ვი პასუხისმგებლობისგან გათავისუფლების 
პრობლემა. საკითხი მეტად წინააღმდეგობ- 
რივია და, ხშირ შემთხვევაში, ძნელია იმაზე 
შეთანხმებაც კი, თუ რომელი მეთოდოლო- 
გიური საფუძველი უნდა იქნას გამოყენებუ- 
ლი მის განსახილველად. ამ გაურკვევლობას 
იწვევს ორი, ერთმანეთისგან რადიკალურად 
განსხვავებული, მიდგომა, რომელიც დანა- 
შაულის პროვოკაციის ირგვლივ ჩამოყალიბ- 
და. კერძოდ, საერთო სამართლის ქვეყნებში 
აგენტ-პროვოკატორის პასუხისმგებლობის 
საკითხი ფაქტობრივად არ ისმება, პროვო- 
ცირებულის პასუხისმგებლობა კი ძირძველი 
პრობლემაა. კონტინენტური ევროპის სამა- 
რთლის ქვეყნებში, უმთავრესად, სწორედ 
აგენტ-პროვოკატორის პასუხისმგებლობის 
პრობლემა აინტერესებთ; პროვოცირებულის 


პასუხისმგებლობის საკითხი კი ძირითადად 
– ადამიანის უფლებათა ევროპული სასა- 
მართლოს პრეცედენტული სამართლის გა- 
ვლენით – მხოლოდ პროცესუალურ ჭრილში 
ისმება. შესაბამისად, უმეტესწილად საუბარია 
პროვოკაციის შედეგად მოპოვებული მტკი- 
ცებულებების დაუშვებლობაზე.! შეინიშნება 
სტრასბურგის სასამართლოს პრეცედენტული 
სამართლის სისტემატიზაციის მცდელობა.? 
აგრეთვე, დიდი ყურადღება ეთმობა ადამია- 
ნის უფლებათა ევროპული სასამართლოს მი- 
ერ დამკვიდრებული სტანდარტის ეროვნულ 
სამართალზე მორგებას.3 

თუმცა, აგრეთვე აქტიურად განიხილება და 
მხარდაჭერილია (დანაშაულის პროვოკაციის 
შემთხვევაში, პროცესის წარმოების დამაბ- 
რკოლებელი გარემოების (V8IMწჩ8ი/8ივჩIიძ68L%ი1§5) 
საფუძველზე) საქმის განხილვის შეუძლებ- 
ლობის იდეაც, მაგრამ ყოველივე ეს მაინც 
პროცესუალურ ჭრილში რჩება.9 

მართლოს პრეცედენტულ სამართალშიც კი, 
საკითხის ამგვარად გადაჭრის მცდელობა სა- 

იმითაც იყოს გამოწვეული, რომ პრობლემის 
პროცესუალური არგუმენტაცია თავისთავად 
მყიფე და ნაკლებად დამაჯერებელია. საჭი- 
როა უფრო მყარი, უფრო ძლიერი არგუმე- 
ნტი. წინამდებარე ნაშრომის მიზანია, პასუხი 
გაეცეს კითხვას – ხომ არ შეიძლება მატერი- 
ალურ სისხლის სამართალში მოძძებნოს ისე- 
თი მეთოდოლოგიური საფუძველი, რომელიც 
შესაძლებელს გახდის აგენტ-პროვოკატორის 
მიერ პროვოცირებული პირის სისხლისსამა- 
რთლებრივი პასუხისმგებლობისგან გათავი- 
სუფლების საკითხის ახლებურად გააზრებასა 
და არგუმენტირებას. 


გაეზრები სუსჯაჯელის მიზნების 
ჭრილში 


პროვოცირებულის პასუხისმგებლობის- 
გან გათავისუფლების საკითხის დასმა მატე- 
რიალური სისხლის სამართლის ფარგლებში 
ძალიან იშვიათია. ეს, გარკვეულწილად, გა- 
საგებიცაა. ასეთ ვითარებას განაპირობებს 
წამქეზებლობისა და დანაშაულის პროვო- 
კაციის გარეგნული მსგავსება (ორივე გუ- 
ლისხმობს სხვის დაყოლიებას დანაშაულის 
განზრახ ჩასადენად) წამქეზებლობის შემ- 
თხვევაში ამსრულებელი შეგნებულად და თა- 
ვისუფლად მოქმედებს, ამდენად მას სრული 
მოცულობით ეკისრება სისხლისსამართლებ- 
რივი პასუხისმგებლობა.” შესაბამისად, პრო- 
ვოცირებულის სისხლისსამართლებრივი 
პასუხისმგებლობაც უმეტესწილად ანალო- 
გიურად წყდება. ებრალიძის აზრით, „პრო- 
ვოკატორის სისხლისსამართლებრივგვი პასუ- 
ხისმგებლობა სრულიადაც არ გამორიცხავს 
პროგოცირებულის პასუხისმგებლობას და 
პირიქით“! იმავე მოსაზრებას ავითარებს ჰუბ- 
ნერი.? მართალია, იშვიათად ისმის პროვოცი- 


0წ6იLICხ6 #ტიხმსიდ I90ი IM60ნ(5მ055Cლნ605§5 ძლ§ ს060(5Cხ0ი 
სცLხიძი5(090§. C00Lი6 LI0IVCI5ILმL, LILმიIMMIL მი) MმIი, §.- 
2-29. 

7 წერეთელი, თ., 2007. სისხლის სამართლის პრო- 
ბლემები. II ტომი. თბილისი: მერიდიანი, გვ. 157. 

ზ ებრალიძე, თ., 2016. დანაშაულის პროვოკაცია. 
ოთარ გამყრელიძე 80. საიუბილეო სამეცნიერო 
კრებული. თბილისი: მერიდიანი, გვ. 132-133. 

9 LIსხიბზ, V.. 2020. IL"060ნ(85(0მ(§9VIძIIC, მხლL 5ხVმII0§? LC 
მთლი, #I0V00მ(6VI-LIი§მ> ხხძ §60 5V20I00ნLIICჩ06ი 
X0ივვძსცი7ცი. IIმიILXIVIL მი1 MCIი: M0Mე0§, 5. 152. 

რებულის პასუხისმგებლობის შემსუბუქების19 
და, ზოგჯერ, საერთოდ გათავისუფლების წი- 
ნადადებები,'! მაგრამ ისინი შემდგომ გააზრე- 
ბასა და დამუშავებას საჭიროებენ. 
საჭიროა, ასევე, პასუხი გაეცეს კითხვას 
– ხომ არ შეიძლება პროვოცირებულისთვის 
სასჯელის შემცირება იყოს ადეკვატური ზომა 
მისი ბრალის ხარისხიდან გამომდინარე? სა- 
კითხის ასეთი გადაწყვეტა დომინირებდა გე- 
რმანიის სასამართლო პრაქტიკაში 1984-2014 
წლებში. თუმცა დღეს, როგორც სტრასბურგის 
სასამართლოს, ისე ნაწილობრივ თავად გე- 
რმანიის ფედერალური უზენაესი სასამა- 
რთლოს (8ზსიძ859ძ98/6ჩხვჩიე მიერ უარყოფი- 
ლია და მეცნიერთა უმეტესობის მხრიდანაც 
მკაცრი კრიტიკის საგანს წარმოადგენს.!? 
პირველ რიგში უნდა აღინიშნოს, რომ 
თავისუფლად გადაწყვეტილების მიღება 
ნიშნავს არა მხოლოდ ადამიანის ფიზიკურ 
თავისუფლებას, იმოქმედოს როგორც უნდა, 
არამედ – ინფორმირებული გადაწყვეტილე- 
ბის მიღების საშუალებასაც, რაც პროვო- 
ცირებულს ეზღუდება, რადგან მან არ იცის 
პროვოკატორის გეგმების შესახებ.!? ამიტომ 
ნების თავისუფლებაზე მითითება ნაკლებად 
მისაღებია, მაგრამ, რაც მთავარია, ავტო- 
რთა მიერ ხდება წამქეზებლობიდან დანაშა- 
ულის პროვოკაციაში აღნიშნული დებულე- 
ბის გადმოტანა ისე, რომ არ მოწმდება მისი 
შესაბამისობა პროვოკაციის სამართლებ- 
რივ ბუნებასთან. საკმარისად ითვლება ის, 
რომ პროვოცირებული შეგნებულად და თა- 
ვისუფლად მოქმედებს და ჩადის სისხლის 
სამართლის კოდექსით დასჯად განზრახ 
ქმედებას. ალბათ, სისხლის სამართლის 
მკვლევარები სწორედ ამ მიზეზით ვერ ხედა- 
ვენ პროვოცირებულის პასუხისმგებლობის- 
გან გათავისუფლების საფუძველს. როგორც 
ჩანს, მკვლევართა უმრავლესობა საკითხს 
მხოლოდ მართლწინააღმდეგობისა და ბრა- 
ლის გამომრიცხველი სტანდარტული გარე- 
10 ჯიშკარიანი, ბ., 2016. სისხლის სამართლის კერძო 
ნაწილი. დანაშაული ადამიანის წინააღმდეგ. თბი- 





ლისი, იურისტების სამყარო, გვ. 225. 
IIVIმ06M00, 8., დასახელებული ნაშრომი ... თი. 165. 
11 ღლონტი, გ., 2016. ქრთამის პროვოკაცია (კანონ- 
მდებლობის სრულყოფისათვის). ოთარ გამყრე- 
ლიძე 80. საიუბილეო სამეცნიერო კრებული. თბი- 
ლისი: მერიდიანი, გვ. 261. 
12 LLსხიდL 7. IM60ჩ(8§(მმL9VV10IIC, მხ6L 5C-0110§7.. 5. 173-173. 
13 იქვე, 5. 101. 


მოებების (რომლებიც კანონში პირდაპირ 
არის აღწერილი) ჭრილში განიხილავს და, 
რადგან ვერც ერთი მათგანი ვერ საბუთ- 
დება, პროვოცირებულის დასჯასაც მწვანე 
შუქს უნთებს. 

ყველაფერთან ერთად, არ ისმება მარტივი 
კითხვა: აქვს კი უფლება სახელმწიფოს და- 
საჯოს ის ადამიანი, რომელიც დამნაშავედ 
თავად აქცია?“ წინააღმდეგობა შეუიარა- 
ღებელი თვალითაც კი აშკარაა: თუ პროვო- 
ცირებული პირის მიერ ჩადენილი ქმედება 
(დანაშაული) ცუდი ქმედებაა, მაშინ რატომ 
ჩაადენინე? ხოლო თუ ცუდი ქმედება არაა, 
მაშინ რატომ სჯი? კითხვა იკვეთება ბრალის 
პრინციპთან. ასეთ შემთხვევაში ი როგორც 
ელბოგენი მიუთითებს, „სისხლისსამართლებ- 
რივი პასუხისმგებლობის კრიტერიუმი არის 
არა დამნაშავის ბრალი, არამედ მისი შეცდე- 
ნადობა“.15 

მეტიც, ვინაიდან ბრალი არის გასაკიცხა- 
ობა ჩადენილი უმართლობისათვის, ბრალე- 
ული პირი უნდა აკმაყოფილებდეს შესაბამის 
კრიტერიუმებს, რათა დაექვემდებაროს გა- 
კიცხვას; მაგრამ თავად სახელმწიფოც ხომ 
არ უნდა აკმაყოფილებდეს რაღაც კრიტე- 
რიუმებს, რათა გაკიცხვა მოახდინოს? აქვს 
კი უფლება სახელმწიფოს გაკიცხოს პირი იმ 
ქმედებისთვის, რომლის ჩადენაში თავად მი- 
უძღვის ბრალი, ანუ თავად არის გასაკიცხი? 
ცხადია, კითხვა რიტორიკულია. 

თუმცა, ამ რიტორიკულ კითხვაზე ადამი- 
ანის უფლებათა ევროპულმა სასამართლომ 
თავის გადაწყვეტილებაში საგამონაკლისო 
წესით იმსჯელა და მიუთითა, რომ: „სასამა- 
რთლო ასევე მიიჩნევს, რომ თუმცა შესაფე- 
რის სასჯელთან დაკაგშირებული საკითხები, 
როგორც წესი, არ ექცევა კონვენციის სფერო- 
ში (..) სამართლიანობიდან გამომდინარე, 
დანიშნული სასგელი უნდა შეესაბამებოდეს 
იმ დანაშაულს, რომლის ჩადენასაც ბრალდე- 
ბული რეალურად გეგმავდა. მართლაც, ზე- 
მოაღნიშნული სიტუაციებიდან ნებისმიერში 
(...,, თუმცა, ადამიანის გასამართლება უსამა- 
რთლობა არ იქნებოდა; უსამართლობა იქნე- 
ბოდა მისი დასკა იმ დანაშაულებრივ მოქმე- 
დებაში მონაწილეობისათგის, რომელიც იყო 





14 ამ საკითხს გარკვეულწილად ეხება ჰაინრიხი. იხ.: 

15 LIIხიფიი, -. დასახელებული ნაშრომში. 5. 65. 

სახელმწიფო ხელისუფლების მხრიდან შეუ- 
ფერებელი ქმედების შედეგი“"' 

საინტერესო არგუმენტი შეიძლება იყოს 
მCLI90 IIხ6I8მ Iი C89ს5მ პრინციპზე დაყრდნობით. 
თუკი ადამიანი განზრახ გამოიწვევს საკუ- 
თარ თავზე თავდასხმას, რათა აუცილებელი 
მოგერიების მდგომარეობაში მოკლას თა- 
ვდამსხმელი, მას აუცილებელი მოგერიების 
უფლება ერთმევა. ასევე, თუ სახელმწიფო 
განზრახ გამოიწვევს დანაშაულს, მას ამ და- 
ნაშაულის ჩამდენის დასჯის უფლება უნდა 
ერთმეოდეს.'” 

ამასთან ერთად, საგულისხმო არგუმენტის 
მოძიება შეიძლება აფექტირებულ დანაშა- 
ულთან პარალელის გავლების მეშვეობით. 
დანაშაულის ეს ტიპი საინტერესოა მისი ვიქ- 
ტიმოგენური თავისებურებით. უგრეხელიძე 
ვიქტიმოგენური სიტუაციის შესახებ უთითებს, 
რომ „კრიმინოგენური სიტუაციის ეს კერძო ნა- 
ირსახეობა, დანაშაულებრივი დრამის ერთ-ე- 
რთ მთავარ პერსონაჟად, დამნაშავესთან 
ერთად, ყოველთვის გულისხმობს დანაშაუ- 
ლის კონკრეტულ მსხვერპლს, თანაც უბრა- 
ლოდ ხელყოფის ადრესატად კი არა, არამედ 
სუბიექტის სახით, რომელიც, თაგისი ქცევით 
და განსაკუთრებული პიროვნულითგისებებით 
ობიექტურად ხელს უწყობს დანაშაულის ჩა- 
დენას მისსავე საწინააღმდეგოდ“! ეს მოსა- 
ზრება შესაძლებელია საკმაოდ საინტერესოდ 
მიესადაგოს დანაშაულის პროვოკაციას. ცხა- 
დია, განსხვავებით აფექტირებული დანაშაუ- 
ლისგან, პროვოცირებულის ქმედება არ არის 
მიმართული თავად პროვოკატორის წინააღ- 
მდეგ. თუმცა, ეს არ არის გადამწყვეტი. მთა- 
ვარია, რომ პროვოცირებული დანაშაულს 
ჩადის და, იმავდროულად, თავადაც ხდება 
მსხვერპლი. ანუ, პროვოცირებული პირი თა- 
ვისი ქმედებით – დანაშაულის ჩადენით – 
პროვოკატორს აძლევს მისი ხელყოფის – პი- 
როვნული და სოციალური დეზინტეგრაციის 
– საშუალებას. ანუ, გარკვეული თვალსაზრი- 
სით, პროვოცირებულის ქცევა, როდესაც იგი 
ეცდუნება და პროვოკატორის მიერ დაგებულ 





16 ნCხწეL, C45L 0L CL8# V. CL0#IIL4#4 (ტიიICლმი0ი #0. 
47074/12) 23 M0V86ი1ხV 2017. § 103. 

17 IL8C, L., 2013. წიწმიიე6ი( I ხიIისყი (66 L6ი5 01 (66 #C00 
L1ხ08Vმ Iი Cმყ§მ. CIIიიIიმ1 LმV მიძ 6LII0§00%V, V 0IVI16 7, 
195506 3, CXL0ხ6CI, ნი. 592-595. 

18 უგრეხელიძე, მ., 2020. ვიქტიმოგენეზი. კრიმიონო- 
ლოგი, , MI (15), გვ. 24-26. 


მახეში გაებმება, შეიძლება შეფასდეს, რო- 
გორც ვიქტიმური ქცევა. მაშასადამე, მთავა- 
რი მსგავსება აფექტირებულ დანაშაულსა და 
პროვოკაციას შორის არის ცდუნების ელემე- 
ნტი. როგორც ერთ, ისე მეორე შემთხვევაში, 
ყველაფერი დამოკიდებულია იმაზე, რამდე- 
ნად გაუძლებს ან ვერ გაუძლებს ადამიანი 
მისთვის თავსმოხვეულ სიტუაციურ ზემოქმე- 
დებას. უგრეხელიძის აზრით, დამნაშავის ამ 
უნარს ან თვისებას, პირობითად ვიქტიმომე- 
დეგობა შეიძლება ეწოდოს: „ვიქტიმომედე- 
გობა, ანუ დამნაშავის დისპოზიციური უნარი 
– წინ აღუდგეს, გაუძლოს, დაუსხლტეს, გაუ- 
ძალიანდეს, არ აჰყვეს სიტუაციურ ცდუნებას 
დანაშაულის ჩადენისა შესაძლო მსხვერპლის 
საზიანოდ“? აღნიშნული პირდაპირ ეხმია- 
ნება ელბოგენის მიერ მოტანილ არგუმენტს 
შეცდენადობის შესახებ და აძლიერებს მას. 
გამოდის, რომ პროვოცირებულის გაკიცხვა 
დამოკიდებულია იმაზე, რამდენად შესწევს 
მას უნარი, გაუძლოს ცდუნებას, არ დაჰყვეს 
მისთვის თავსმოხვეულ ზემოქმედებას და არ 
გახდეს პროვოკაციის მსხვერპლი (?). 
მიუხედავად იმისა, რომ წინააღმდეგობა 
მართლაც თვალშისაცემია, მხოლოდ მასზე 
მითითებით პროვოცირებული პირის პასუხის- 
მგებლობისგან გათავისუფლების დასაბუთე- 
ბა გაჭირდება. მეტადრე იმიტომ, რომ ბრალის 
დასაბუთება სისხლის სამართალში უპირატე- 
სად ხდება იმის საფუძველზე – შეეძლო თუ 
არა პირს სხვაგვარად ქცევა.2? პროვოცირე- 
ბული კი, როგორც აღვნიშნეთ, სხვაგვარად 
ქცევაში შეზღუდული არ არის. ხოლო სახელ- 
მწიფოსთვის ასეთი მაღალი სტანდარტის და- 
წესება, შეიძლება ითქვას, გულუბრყვილოც 
კი იქნებოდა. თანაც, რჩება თავის დაძვრენის 
მარტივი საშუალება. კერძოდ, თუ დასჭირდა, 
სახელმწიფო დასჯის არა მხოლოდ პროვო- 
ცირებულ პირს, არამედ თავად პროვოკატო- 
რსაც. ცხადია, ეს შეიძლება მოხდეს პროვო- 
კატორთან წინასწარი შეთანხმებით, მსუბუქი 
სასჯელის ან/და რაიმე სარგებლის პირობით. 
ამ შემთხვევაში, სახელმწიფო ადვილად „,მო- 
იწმენდს ნამუსს“ და იტყვის რომ იგი პრო- 
ვოკაციის მომხრე კი არაა, არამედ კიცხავს 





19 იქვე, გვ. 24-26. 

და სჯის პროვოკატორს. თუმცა, აღნიშნული 
წინააღმდეგობის შემდგომი გააზრება შესაძ- 
ლოა სასარგებლოც იყოს. არის არგუმენტი, 
რომელიც სახელმწიფოს აღარ დაუტოვებს 
თავის დაძვრენისა და „ნამუსის მოწმენდის“ 
საშუალებას. ეს არგუმენტი ეფუძნება სასჯე- 
ლის მიზნებს, რომელიც აღიარებულია არა 
მხოლოდ სისხლის სამართლის მეცნიერთა 
მიერ, არამედ თავად კანონმდებლის მიერაც. 

შეიძლება დაისვას კითხვა – რამდენად 
შესაბამისობაშია სახელმწიფო ორგანოს 
მიგზავნილი აგენტის მიერ პროვოცირებული 
პირის დასჯა სასჯელის იმ მიზნებთან, რომ- 
ლებიც აღიარებულია სისხლის სამართლის 
მეცნიერებისა და კანონმდებლის მიერ? საე- 
რთოდ მიღწევადია კი სასჯელის მიზნები იმ 
შემთხვევაში, როდესაც ადამიანი ისჯება აგე- 
ნტ-პროვოკატორის მიერ პროვოცირებული 
დანაშაულისთვის? დასმულ კითხვაზე პასუ- 
ხის გასაცემად, აუცილებელია, მოხდეს საკი- 
თხის შეპირისპირება სასჯელის მიზნებთან და 
გაირკვეს – მათ შორის თანხმობა არის, თუ – 
წინააღმდეგობა. 

სასჯელის მიზნების შესახებ იდეებმა 
მარტივი სამაგიეროს მიზღვიდან თანამე- 
დროვე კონცეფციამდე დიდი და რთული 
გზა განვლო.? უძველესი დროიდან დამნა- 
შავის დასჯა, მისთვის სამაგიეროს მიზღვა, 
იყო სასჯელის უმთავრესი მიზანი. კანტისა 
და ჰეგელის მიერ განვითარებული თეორი- 
ის თანახმად, სასჯელს უნდა მოეხდინა და- 
მნაშავის ბრალის კომპენსირება. სასჯელი, 
პირველ რიგში, ემსახურებოდა არა სოცია- 
ლურ მიზნებს, არამედ სამართლიანობას.22 
ამ თეორიებს ხშირად სასჯელის აბსოლუტურ 
თეორიებს უწოდებენ. ისინი მეთოდოლოგი- 
ურად ემყარება ზნეობას, უფრო ზუსტად – 
ზნეობრივი კანონის იდეას. ამ თეორიების 
მიხედვით, დანაშაული წარმოადგენს ზნე- 
ობრივი კანონის დარღვევას, ხოლო სასჯე- 
ლი – ამ დარღვევისთვის სამართლიან შუ- 

50-მწ:ლხL ხიძ 560-00L070§5160ჩL. 6 #0IIმ96. C. LL, MVII6I, 

რისძიებას. კატეგორიულად უარყოფილია 
სასჯელის სოციალური დანიშნულება, მისი 
პრაქტიკული სარგებლიანობა და საკითხი 
წყდება მხოლოდ ზნეობაზე დაყრდნობით. 
ვინაიდან დამნაშავე თავის ინდივიდუალურ 
ნებას უპირისპირებს საზოგადოებრივს და 
ამით არღვევს სამართალს, მისთვის შეფა- 
რდებული სასჯელი სამართლის აღდგენის 
საშუალებაა. ჰეგელი ასევე უარყოფს სას- 
ჯელის მუქარის და დამნაშავის გამოსწორე- 
ბის იდეას, რადგან მიიჩნევს, რომ ადამია- 
ნს, როგორც გონიერ არსებას, აქვს ნების 
თავისუფლება, მაშასადამე დამუქრება და 
დასჯა გამოსწორების მიზნით ადამიანის პი- 
რუტყვის დონეზე დაყვანას ნიშნავს. კანტი 
კი პირდაპირ უთითებს ტალიონის პრინციპ- 
ზე „თვალი – თვალის წილ“ და ამტკიცებს, 
რომ დამნაშავე უნდა დაისაჯოს მხოლოდ 
იმიტომ, რომ მან დანაშაულის ჩადენით სას- 
ჯელი დაიმსახურა.2 აქედან გამომდინარე, 
სასჯელის აბსოლუტური თეორიები შურის- 
ძიების თეორიებადაც მოიხსენიება. უტი- 
ლიტარისტული მიზნების სრული უარყოფა 
იწვევს იმას, რომ დამნაშავე უნდა დაისაჯოს 
იმიტომ, რომ მისი დასჯა მორალურად გამა- 
რთლებულია, მიუხედავად იმისა, ეს საზოგა- 
დოებრივად სასარგებლო იქნება თუ არა.2 
ამ თვალსაზრისით, აბსოლუტური თეორიები 
ორიენტირებულნი არიან წარსულზე, უკვე 
მომხდარ ფაქტზე.2? 

თუმცა, შურისძიების იდეას საკმაოდ ად- 
ვილად შეუდგა წყალი. მაგალითად, ბეკარია 
თანმიმდევრულად ასაბუთებს სამაგიეროს 
მიზღვაზე აგებული სასჯელის უსწორობას. 
ბოლოს იგი უთითებს: „ახლა როცა სასჭელი 
სამაგიეროს მიზღვა არ არის, უნდა შერჩეულ 
და დანიშნულ იქნას სასჭელის ისეთი სახე, 
რომელიც, ბოროტმოქმედების მასშტაბებისა- 
დმი ზუსტი შესაბამისობის გათვალისწინებით, 
ყველაზე ძლიერ და ურყევ შთაბეჭდილებას 
ახდენს გონებაზე, მაგრამ ყველაზე ნაკლე- 

ბად მტანჯველი და მტკივნეულია უბედურთა 
მგრძნობელობისათგის“.29 

იურიდიული აზრის განვითარების კვალდა- 
კვალ, ჩამოყალიბდა სასჯელის შეფარდები- 
თი (რელატიური) თეორიები, რომლებიც სას- 
ჯელს პრაქტიკულ მიზანს უსახავენ. კერძოდ, 
ასაბუთებენ, რომ სასჯელი საზოგადოებისათ- 
ვის სარგებლის მოტანას უნდა ემსახურებო- 
დეს. ამიტომ ამ თეორიებს „უტილიტარისტულ“ 
თეორიებსაც უწოდებენ. განსხვავებით აბსო- 
ლუტური თეორიებისაგან, ისინი მეთოდო- 
ლოგიურად არა ზნეობას, არამედ მიზანშე- 
წონილებას ეფუძნება. საზოგადოებრივი 
სარგებლიანობა არა დამნაშავის დასჯაში, 
არამედ ახალი დანაშაულის პრევენციაში მო- 
იაზრება.2? ამ თვალსაზრისით, განსხვავებით 
აბსოლუტური თეორიებისაგან, შეფარდებითი 
თეორიები ორიენტირებულია არა წარსულზე, 
არამედ მომავალზე, ჯერ კიდევ არმომხდარი 
დანაშაულის თავიდან აცილებაზე,2 რომე- 
ლიც, თავის მხრივ, იყოფა სპეციალურ და ზო- 
გად პრევენციად. 

სპეციალური პრევენციის იდეას ავითარებ- 
და ფონ ლისტი. იგი ასაბუთბდა, რომ სასჯე- 
ლის მიზანი დამნაშავეზე იმგვარი ზემოქმედე- 
ბაა, რომელიც მის გამოსწორებასა და ახალი 
დანაშაულის ჩადენის თავიდან აცილებას უზ- 
რუნველყფფს.% ამ დებულებათა განვითარე- 
ბას შედეგად მოჰყვა ისეთი მნიშვნელოვანი 
ინსტიტუტების შემოტანა, როგორიცაა სასჯე- 
ლის ალტერნატიული ღონისძიებები, პირობი- 
თი მსჯავრი, სასჯელის მოხდისგან პირობით 
ვადამდე გათავისუფლება და სხვ. 

სასჯელის გენერალური პრევენციის იდეა 
ფონ ფოიერბახს ეკუთვნის. იგი ორიენტი- 
რებულია არა კონკრეტული დანაშაულის 
ჩამდენ პირზე, არამედ ფართო საზოგადოე- 
ბაზე. მთავარი აქცენტი კეთდება სასჯელის 

მუქარაზე, პოტენციური დამნაშავეების და- 
შინებაზე. აგრეთვე, იგულისხმება, რომ და- 
მნაშავის დასჯის მაგალითზე სხვებმა უნდა 
გადაიფიქრონ დანაშაულის ჩადენა. ასეთ 
პრევენციას ნეგატიურ გენერალურ პრევენ- 
ციას უწოდებენ.“ თუმცა, არსებობს პოზიტიუ- 
რი გენერალური პრევენციაც, რომელიც არა 
დაშინებაზე, არამედ გარკვეულ სასწავლო-ა- 
ღმზრდელობით ეფექტზეა ორიენტირებული. 
კერძოდ, სასჯელის გამოყენებამ მართლწეს- 
რიგის ურღვევობა უნდა გახადოს აშკარა, 
უნდა გააძლიეროს სამართლისადმი მოსა- 
ხლეობის ნდობა, აამაღლოს მოქალაქეთა მა- 
რთლშეგნება და ასწავლოს მათ სამართლი- 
სადმი ერთგულება.33 

ჩამოთვლილთაგან არც ერთ თეორიას 
არ აკლია კრიტიკა, მათ შორის დასაბუთებუ- 
ლიც.“ პრობლემა ის იყო, რომ თითოეული 
მათგანი საკითხს ცალმხრივად განიხილავდა 
და ვერ ახერხებდა, რომ თავის თავში მო- 
ექცია ყველა მნიშვნელოვანი საკითხი. 

საბოლოო ჯამში, სასჯელის მიზნები შეი- 
ძლება დაიყოს არაუტილიტარულ და უტილი- 
ტარულ მიზნებად.?? მათ ირგვლივ დავა ჯერ 
კიდევ გრძელდება. თუმცა, სასჯელის აბსო- 
ლუტური და შეფარდებითი თეორიების შე- 
რწყმის შედეგად, ჩამოყალიბდა სასჯელის 
გამაერთიანებელი (შემაერთებელი, ეკლექტუ- 
რი) თეორიები, რომლებმაც ერთმანეთში 
არაუტილიტარული და უტილიტარული მიზ- 
ნები გააერთიანა. მათი მთავარი იდეა არის 
ის, რომ სამაგიეროს მიზღვის, სპეციალური 
პრევენციისა და გენერალური პრევენციის 
ცალმხრივად გამოყენება ვერ იძლევა საჭი- 
რო შედეგს. აუცილებელია სამივე თეორიის 
საუკეთესო დებულებების შერწყმა და ამის 
ხარჯზე მათივე სუსტი მხარეების დაბალან- 

სება.” ამგვარი კომბინირების პირველივე 
მცდელობები საკმაოდ მტკივნეულად მიმდი- 
ნარეობდა.? ეს გასაგებიცაა, რადგან, ერთი 
შეხედვით, სასჯელის არაუტილიტარული და 
უტილიტარული მიზნები ურთიერთსაწინააღ- 
მდეგოა.3 სასჯელის დანიშვნით, ერთი მხრივ, 
სახელმწიფომ დამნაშავე უნდა დასაჯოს, სა- 
კადრისი მიუზღას, ჭკუა ასწავლოს მას; მეორე 
მხრივ – უნდა იზრუნოს მასზე, შეძლებისდა- 
გვარად, შეუმსუბუქოს სასჯელის ტვირთი და 
ამით გამოიყენოს გამოსწორების თუნდაც ის 
მცირე შანსი, რომელიც ჯერ კიდევ დარჩენი- 
ლია. თუმცა, ეს მხოლოდ ერთი შეხედვითაა 
წინააღმდეგობრივი ამოცანა. მართალია, ცა- 
ლ-ცალკე აღებული სასჯელის მიზნები ეწინა- 
აღმდეგებიან ერთმანეთს, მაგრამ ერთად დი- 
ალექტიკურ ერთიანობას წარმოადგენენ და 
ურთიერთქმედებენ. 

ამასთან დაკავშირებით, ჰელშნერი მიუთი- 
თებს: „თუმცა, სასჭელი უნდა ემსახურებოდეს 
მიზანთა ასეთ სიმრავლეს, მისი რაობა აშკა- 
რად არ არის დეტერმინირებული ამ მიზანთა- 
გან ერთით ან მეორეთი, არც მათი უმრაგლე- 
სობით, არც ყველა ინდივიდუალური მიზნის 
ერთობლიობით, არამედ მხოლოდ ერთი აბ- 
სოლუტური მიზნით – სამართლიანობით, გი- 
ნაიდან ნამდვილად და ყველა თვალსაზრი- 
სით სამართლიანი სასჭტელი იმავდროულად 
აუცილებლად არის ის, რაც ავტომატურად 
ემსახურება ყველა იმ შეფარდებით მიზანს“ 

აუცილებელია აღინიშნოს, რომ სასჯე- 
ლის თეორიების განვითარება პირდაპირ 
თვალსაჩინოს ხდის ლეგიმეტრიული მიდგო- 
მის აუცილებლობსს. სამაგიეროს მიზღვის 
მიზანი, რომელიც საფუძვლად ედო სასჯე- 
ლის აბსოლუტურ თეორიებს, გამომდინარე- 
ობს სწორედ მორალური კომპონენტიდან, 
მაგრამ ამ თეორიების მთელი ნაკლიც ისაა, 
რომ არ იყო გათვალისწინებული პოლიტი- 
კური კრიტერიუმი. შესაბამისად, მხოლოდ 
და მხოლოდ ზნეობაზე აგებული მიდგომა 

გაცილებით ნაკლები სარგებლის მომტანი 
იყო. შეფარდებითი თეორიების ავტორებმა 
სწორედ ეს დაინახეს. მათ გაიაზრეს, რომ 
ზნეობრივი პრინციპების დაცვის გარდა სა- 
ჭიროა ფიქრი პრაქტიკულ სარგებლიანობა- 
ზე და, სწორედ ამიტომ, შემოიტანეს ახალი 
დანაშაულის პრევენციის მიზანი. აგრეთვე, 
არსებობს დამნაშავის რესოციალიზაციის 
მიზანი. ერთი მხრივ, იგი ემსახურება ახალი 
დანაშაულის სპეციალურ პრევენციას, რა- 
დგან ერთხელ დანაშაულის ჩამდენმა პირმა 
ახალი დანაშაული არ ჩაიდინოს. ეს ნაკარ- 
ნახევია მიზანშეწონილობითი მოსაზრებით, 
მაგრამ, მეორე მხრივ, რესოციალიზაცია 
ხომ ეხმარება თვითონ დამნაშავეს სწორ 
გზაზე დადგომაში და საზოგადოების ღირ- 
სეულ წევრად ჩამოყალიბებაში, ეს კი სახე- 
ლმწიფოს მხრიდან ზნეობრივი მიდგომის 
გამოვლინებაა.“ სახელმწიფო ითვალისწი- 
ნებს, რომ დამნაშავე მის წიაღში აღიზარდა 
და, შესაბამისად, მის მიერ ჩადენილ ქმედე- 
ბაზე გარკვეულწილად პასუხისმგებლობა- 
საც იღებს. სახელმწიფო კი არ წირავს და 
კი არ მოკვეთს დანაშაულის ჩამდენ საზო- 
გადოების წევრს, არამედ, როდესაც მისი 
გამოსწორება ჯერ კიდევ შესაძლებელია, 
აძლევს შანსს – გამოსწორდეს. სასჯელის 
გამაერთიანებელი თეორიების წარმატებაც 
სწორედ იმით არის განპირობებული, რომ 
ისინი არ უგულებელყოფენ სამართლის ორი 
შემადგენლიდან არც ერთს. პირიქით, ისინი 
ცდილობენ იპოვონ ბალანსი ზნეობასა და 
პოლიტიკას შორის.“ სწორედ ამ მოსაზრე- 
ბით, ქართველმა კანონმდებელმაც მხარი 
დაუჭირა სასჯელის გამაერთიანებელ თეო- 
რიებს, როდესაც 1999 წლის საქართველოს 
სისხლის სამართლის კოდექსის 39-ე მუ- 
ხლის პირველი ნაწილით დაადგინა – „სას- 
ჯელის მიზანია სამართლიანობის აღდგენა, 
ახალი დანაშაულის თავიდან აცილება და 
დამნაშავის რესოციალიზაცია“. 
შესაბამისად, საჭიროა, პროვოცირებული 
პირის სისხლისსამართლებრივი პასუხის- 

ულს”. 81 ი I შის 


მგებლობის საკითხი განხილულ იქნას სამა- 
რთლიანობის აღდგენის, ახალი დანაშაულის 
სპეციალური და ზოგადი პრევენციის ჭრილ- 
ში და დადგინდეს, რამდენად იქნება მიღწე- 
ვადი ეს მიზნები, თუ სახელმწიფო ორგანოს 
დავალებით მოქმედი აგენტ-პროვოკატორი 
ადამიანს დანაშაულის ჩადენაზე დაიყოლი- 
ებს და შემდეგ ამავე ადამიანს სახელმწიფო 
სისხლისსამართლებრივ პასუხისმგებლობას 
დააკისრებს. 


სეუმეუერთლიაუნობის აღდგენა 


სამართლიანობის აღდგენის თვალსაზრი- 
სით, პროვოცირებული პირის სისხლისსამა- 
რთლებრივი პასუხისმგებლობის დასაბუთება 
დიდ წინააღდმეგობას აწყდება. კერძოდ, რო- 
გორც აღინიშნა, სამართლიანობის აღდგენის 
მიზანი მეთოდოლოგიურად ეფუძნება ზნეო- 
ბას. მაშასადამე, პროვოცირებულის დასჯა 
ზნეობრივად გამართლებული უნდა იყოს. აბ- 
სოლუტური თეორიების თანახმად, დამნაშავე 
თავის ინდივიდუალურ ნებას უპირისპირებს 
საზოგადოებრივს და ამით არღვევს სამარ- 
თალს. სასჯელი კი სამართლის აღდგიენის სა- 
შუალებაა. სწორედ აქ ისმის მთავარი კითხვა 
- საიდან დაებადა პროვოცირებულს დანა- 
შაულის ჩადენის ნება? პასუხი – აგენტ-პრო- 
ვოკატორის ზემოქმედების შედეგად. ანუ, გა- 
მოდის, რომ სახელმწიფომ თავად ჩაუნერგა 
პროვოცირებულს დანაშაულის ჩადენის ნება 
და ახლა ამის გამო მასვე თხოვს პასუხს. ანუ, 
სამართლის დარღვევის უპირველესი მიზეზი 
თავად სახელმწიფოს მიერ სანქცირებული 
ქმედება ყოფილა; და ეს მაშინ, როდესაც სა- 
მართლებრივი სახელმწიფო, პირველ რიგში, 
სამართლის დაცვით უნდა იყოს დაკავებუ- 
ლი და, არავითარ შემთხვევაში – მისი დარ- 
ღვევით. მდგომარეობას ამძაფრებს მეორე 
ფაქტორიც. როგორც ხეიფეცი აღნიშნავს, 
„თავად სახელმწიფო ხელისუფლების მიერ 
კანონის დარღვგევა, მოსახლეობაში კანო- 
ნიერების გრძნობის ძირის გამოთხრა, სა- 
მართლებრიგი წყობისათგის ნიშნავს იმ ფუ- 
ნდამენტის მორყევას, რომელზეც იგი არის 
დასვენებული“? ისმის სახელმწიფო ხელი- 





42 X6MVC66MC, IL, 1914. LI07ICI(06Lმ1(6706C80 IC II06CIVIVI6იიძი0. 
Mით8მ: V3)0VIL, I000უ0იხლLმ0 Iიიხმ 10 MმLმ3Mიი მ 


სუფლებისთვის ყველაზე უხერხული კითხვა – 
ვინ უფრო მეტად ხელყოფს სამართალს, სა- 
ხელმწიფო თუ პროვოცირებული პირი? 

მეტი სიცხადისთვის კითხვა უნდა გაიყოს 
ორად და ცალ-ცალკე გაეცეს პასუხი – მა- 
ტერიალური მართლწინააღმდეგობისა (სა- 
ზოგადოებრივი საშიშროების) და ბრალის 
(გასაკიცხაობის) ნაწილში. მიზანშეწონილია 
საკითხის განხილვა ქურდობის პროვოკაციის 
მაგალითზე. 

მატერიალური მართლწინააღმდეგობის 
ნაწილში საჭიროა პასუხი გაეცეს კითხვას – 
ვინ წარმოშვა უფრო მეტი ხარისხის საზოგა- 
დოებრივი საშიშროება, პროვოცირებულმა, 
თუ სახელმწიფო ხელისუფლებამ? როგორც 
წერეთელი აღნიშნავს – „დანაშაული, რაც 
არ უნდა მძიმე იყოს იგი, როგორც წესი, არ 
ემნის უშუალო საფრთხეს სოციალისტური 
საზოგადოების არსებობისათვგის. ასეთი უშუ- 
ალო საფრთხე შეიძლება შექმნას მხოლოდ 
ზოგიერთმა მძიმე სახელმწიფო დანაშაულმა, 
და თანაც გარკვეულ პირობებში. დანაშაული 
ჰქმნის უშუალო საფრთხეს იმ კონკრეტული 
საზოგადოებრივი ურთიერთობებისათგის, 
ე.ი. იმ ობიექტისათვის რომლის წინააღ- 
მდეგაცაა იგი მიმართული“ ადვილი მისა- 
ხვედრია, რომ მთლიანად საზოგადოებრივი 
ურთიერთობებისათვის საფრთხის შექმნა ბე- 
ვრად უფრო საშიშია, ვიდრე ერთი კონკრე- 
ტული ობიექტის ხელყოფა. პროვოცირებული 
(ქურდობის ამსრულებელი) ხელყოფს ვიღა- 
ცის საკუთრების უფლებას, ანუ ერთ კონკრე- 
ტულ ობიექტს. სახელმწიფო ხელისუფლება 
კი – მოარყევს მთლიანად სამართლებრივი 
წყობის ფუნდამენტს, რაც საფრთხეს უქმნის 
საზოგადოებრივ ურთიერთობათა სამარ- 
თლებრივად მოწესრიგებულობას ზოგადად. 
მაშასადამე დანაშაულის პროვოკაციის 
დროს, სახელმწიფო ხელისუფლების ქმედე- 
ბა მატერიალური მართლწინააღმდეგობის 
ბევრად მეტ ხარისხს შეიცავს. 

იგივე კითხვა ისმის ბრალის ხარისხის 
თვალსაზრისითაც – ვისი ქმედებაა უფრო 
მეტად გასაკიცხი, პროვოცირებულის, თუ სა- 
ხელმწიფო ხელისუფლებისა? ბრალის, ანუ 
გასაკიცხაობის, ხარისხი უპირატესად და- 

მოკიდებულია იმაზე, თუ რამდენად ჰქონდა 
მოქმედ პირს სხვაგვარად ქცევის საშუალება. 
როგორც უგრეხელიძე მიუთითებს „თუ პასუ- 
ხისმგებლობის აუცილებელი წანამძღვარი 
დანაშაულის ჩადენის შემთხგევგვაში ის არის, 
რომ ქცევის საერთო განსაზღვრულობის ფა- 
რგლებში ინდივიდს ჰქონდეს სხვაგვარად 
ეცევის შესაძლებლობა, მაშინ პასუხისმგებ- 
ლობის მასმტაბიც ის იქნება, თუ რამდენად 
მკაცრად იყო დანაშაულებრივი ქცევა განსა- 
ზღვრული აუცილებლობით და რა ზომით რჩე- 
ბოდა ინდივიდს თავისუფალი არე სხვაგვარი 
ექცევისათვის““ ბუნებრივია, სახელმწიფო 
ხელისუფლება ბევრად უფრო მეტი თავი- 
სუფლების პირობებში მოქმედებს. იგი თავად, 
სხვისგან ზემოქმედების გარეშე, იღებს გადა- 
წყვეტილებას აგენტ-პროვოკატორის გამოყე- 
ნების შესახებ. ხოლო პროვოცირებული გა- 
ნიცდის აგენტ-პროვოკატორის ზემოქმედებას 
და მისი გავლენით იღებს გადაწყვეტილებას 
ქურდობის ჩადენის შესახებ (რაზეც უკვე იყო 
საუბარი ამერიკული დოქტრინის ნაწილში). 
შესაბამისად, სახელმწიფო ხელისუფლებას 
ბევრად მეტი თავისუფალი არე ჰქონია სხვა- 
გვარი ქმედებისათვის და, შესაბამისად, მისი 
ქმედება ბევრად უფრო გასაკიცხია, ვიდრე 
პროვოცირებულისა. 

მაშასადამე, სახელმწიფო ხელისუფლე- 
ბის მიერ აგენტ-პროვოკატორის გამოყენება 
შეიცავს მატერიალური მართლწინააღმდე- 
გობის ბევრად მეტხარისხს დაბევრადუფრო 
გასაკიცხია, ვიდრე პროვოცირებულის მიერ 
დანაშაულის ჩადენა. აქედან გამომდინარე, 
გაუგებარია, ზნეობის რომელ ნორმაზე დაყ- 
რდნობით უნდა მოსთხოვოს სახელმწიფომ 
პროვოცირებულს პასუხი, როდესაც თავად 
გახდა სამართლის დარღვევის უპირველე- 
სი მიზეზი; ამავდროულად თავად წარმოშ- 
ვა საზოგადოებრივი საშიშროების ბევრად 
მეტი ხარისხი, ვიდრე პროვოცირებულმა და 
მისი ქმედება ბევრად უფრო გასაკიცხია, ვი- 
დრე პროვოცირებულისა. ძალიან საეჭვოა, 
რომ ამ უხერხულ კითხვაზე დასაბუთებული 
პასუხი მოიძებნოს. შესაბამისად, სახელმწი- 
ფო ორგანოს დავალებით მოქმედი აგენტ- 
პროვოკატორის მიერ პროვოცირებული 

ჭოთა სამართალი, Mძ96, გე. 47. 


პირის სისხლისსამართლებრივ პასუხის- 
მგებლობაში მიცემა, მაღალი ალბათობით, 
ვერ შეუწყობს ხელს სამართლიანობის აღ- 
დგენას. 


სპეციელური პრევენცია 


ახალი დანაშაულის სპეციალური პრევენ- 
ციის მიზანთან წინააღდმეგობა კიდევ უფრო 
თვალშისაცემია. აგენტ-პროვოკატორის მიერ 
პროვოცირებული პირის დასჯა არათუარეთა- 
ნხმება სისხლის სამართლის მეცნიერების და 
კანონმდებლის მიერ აღიარებულ სასჯელის 
ამ მიზანს, არამედ – პირდაპირ უპირისპირ- 
დება მას. სახელმწიფო ორგანოს დავალებით 
მოქმედი აგენტ-პროვოკატორი დანაშაულს 
ჩაადენინებს პროვოცირებულს და იწვევს მის 
პიროვნულ და სოციალურ დეზინტეგრაციას. 
კერძოდ, იწვევს პროვოცირებულის ფსიქი- 
კურ დეგრადაციას; უვითარებს მას კრიმინა- 
ლურ ბუნებას; ურღვევს სამართლებრივი და 
დემოკრატიული საზოგადოების წევრისათვის 
დამახასიათებელ ღირებულებათა სისტემას; 
მიჰყავს იგი სისხლისსამართლებრივ პასუ- 
ხისმგებლობამდე და სასჯელამდე. ამას მოჰ- 
ყვება ის, რომ პროვოცირებული ეთიშება და 
უპირისპირდება სამართლებრივად მოწეს- 
რიგებულ საზოგადოებას; ყოველივე ამის შე- 
დეგად კი ადამიანი ვეღარ არის პასუხისმგე- 
ბელი იმ საზოგადოებრივ ურთიერთობებზე, 
რომელზეც მანამდე, როგორც პატიოსანი მო- 
ქალაქე, პასუხისმგებლობას კისრულობდა. 

თავად რესოციალიზაციაც ხომ მეტი არა- 
ფერია, თუ არა ადამიანსა და საზოგადოებას 
შორის მაკავშირებელი რგოლის აღდგენა, 
რასაც წინ უნდა უძღოდეს ადამიანის მიერ 
საზოგადოებრივ ურთიერთობებზე პასუხის- 
მგებლობის ხელახლა აღება.25 ამას კი ჭირ- 
დება დამნაშავის მხრიდან მონდომება და 
იმედი, რომ საზოგადოებასთან გაწყვეტილი 
მაკავშირებელი რგოლის აღდგენით, იგი გა- 
მოასწორებს წარსულის შეცდომებს და ახალ, 
უკეთეს ცხოვრებას დაიწყებს. შესაბამისად, 
დამნაშავის რესოციალიზაციას სახელმწიფო 

ციალური ურღვევობა, როგორც სისხლისსამა- 


რთლებრივი ხელყოფის ობიექტი. ქართული უნი- 
ვერსიტეტის შრომები, ტომი II, გვ. 296. 


უწ” სსფ I შის 


კომპლექსური ღონისძიებებით უნდა ცდი- 
ლობდეს.49 

თუმცა, ძნელი წარმოსადგენია, ისეთი 
კომპლექსური ღონისძიება, რომლის წყა- 
ლობითაც შეიძლება პროვოკაციის შედეგად 
დასჯილი ადამიანის დარწმუნება რესოცია- 
ლიზაციის აუცილებლობაში. ძნელია ადამი- 
ანთან საუბარი რესოციალიზაციაზე მაშინ, 
როცა ადამიანი იყო ჩაბმული სამართლებ- 
რივად მოწესრიგებულ საზოგადოებრივ 
ურთიერთობებში, იყო პატიოსანი მოქალაქე, 
ხელისუფლების მიერ მიგზავნილმა აგენტ-პ- 
როვოკატორმა კი მას დანაშაულის პროვოკა- 
ცია მოუწყო და მისი პიროვნული და სოცია- 
ლური დეზინტეგრაცია განახორციელა. ანუ, 
სახელმწიფომ უნდა დაარწმუნოს ადამიანი 
იმის გამოსწორების აუცილებლობაში, რაც 
თვითონ სახელმწიფომვე დააშავა. ერთია, 
როცა ადამიანი თავისი ინიციატივით ჩადის 
დანაშაულს, ანუ თვითონ იხსნის პასუხისმგებ- 
ლობას საზოგადოებრივ ურთიერთობებზე. 
ამ შემთხვევაში, შეიძლება და საჭიროა მისი 
დარწმუნება, რომ პასუხისმგებლობა კვლავ 
უნდა აიღოს. მაგრამ როდესაც სახელმწი- 
ფომ თვითონ უბიძგა დანაშაულზე, ადამიანის 
მხრიდან ასეთი მზაობის იმედად ყოფნა, სულ 
მცირე, გულუბრყვილობა იქნება. 

აღნიშნულიდან გამომდინარე, პროვოცი- 
რებული პირის სისხლისსამართლებრივ პა- 
სუხისმგებლობაში მიცემა, მაღალი ალბათო- 
ბით, ვერ შეუწყობს ხელს ახალი დანაშაულის 
სპეციალურ პრევენციას. 


გენერულური პრევენცია 


ახალი დანაშაულის გენერალური პრევენ- 
ციის კუთხით საქმე უფრო რთულადაა. სასჯე- 
ლის მუქარის თვალსაზრისით, პროვოცირებუ- 
ლის პასუხისმგებლობას მართლაც შეიძლება 
ჰქონდეს გარკვეული ეფექტი. კერძოდ, თუკი 
სახელმწიფო დანაშაულს ისე დაუნდობლად 
ებრძვის, რომ დანაშაულის პროვოკაციასაც 
კი მიმართავს, ამან პოტენციურ დამნაშავეებ- 
ში შეიძლება სასჯელის შიში გააძლიეროს. 

თუმცა, სრულიად საპირისპირო ეფექტია 
მოსალოდნელი აღმზრდელობითი თვალსა- 

ლი ... გვ. 30. 


ზრისით. როგორც აღინიშნა, დანაშაულის 
ჩადენის შედეგად ადამიანი ეთიშება სამარ- 
თლებრივად მოწესრიგებულ საზოგადოებას 
და უპირისპირდება მას. თუმცა, ერთია, რო- 
დესაც დეზინტეგრაციას ცალმხრივი ხასიათი 
აქვს, ხოლო მეორე, როდასაც დეზინტეგრა- 
ცია ორმხრივად ხდება. ანუ, როდესაც თა- 
ვად სახელმწიფო ჩადის არამართლზომიერ 
ქმედებას (იგულისხმება არა ფორმალური, 
არამედ – მატერიალური მართლზომიერება) 
და, შესაბამისად, აღარ კისრულობს პასუხის- 
მგებლობას, მოაწესრიგოს საზოგადოებრივი 
ურთიერთობა სამართლებრივ ჩარჩოში. ადა- 
მიანიც და სახელმწიფოც თანაბრად უნდა 
იყვნენ პასუხისმგებელნი საზოგადოებრივ 
ურთიერთობებზე როდესაკც სახელმწიფო 
თავად არღვევს სამართალს, ადამიანებში 
აზიანებს სამართლიანობის შეგრძნებასა და 
პატივისცემას. იკარგება ნდობის ფაქტორი 
სახელმწიფოსა და ადამიანს შორის. ამის 
შედეგად, ადამიანი სახელმწიფოს აღიქვა- 
მს არა როგორც დამცველ, არამედ როგორც 
დამსჯელ, და თანაც უსამართლოდ დამსჯელ, 
მექანიზმს. ეს უკანასკნელი კი ნიშნავს სამა- 
რთლებრივი წყობილებისთვის ფუნდამეტის 
მორყევას.“7 

აღნიშნულიდან გამომდინარე, პროვოცი- 
რებული პირის სისხლისსამართლებრივ პა- 
სუხისმგებლობაში მიცემა, მაღალი ალბათო- 
ბით, ნაწილობრივ შეუწყობს, ნაწილობრივ კი 
– შეუშლის ხელს ახალი დანაშაულის გენერა- 
ლურ პრევენციას. 

ისმის ლოგიკური კითხვა – თუ სასჯელის 
მიზნები თავიდანვე, უმეტესწილად, მიუღწევა- 
დია, მაშინ რატომ ვიყენებთ სასჯელს? ხოლო 
სასჯელის გამოყენების გარეშე რა აზრი აქვს 
სისხლისსამართლებრივ პასუხისმგებლო- 
ბას? ეს არის წინააღმდეგობა, რომლის დაძ- 
ლევა ნაკლებად სავარაუდოა. 

ზემოაღნიშნულიდან გამომდინარე, აშ- 
კარაა პრობლემა, რომელიც თან ახლავს 
პროვოცირებული პირის სისხლისსამარ- 
თლებრივ პასუხისგებას. ლეგიმეტრიულად 
სურათი არის შემდეგი: მორალური თვალსა- 
ზრისით, პროვოცირებულის დასჯა არის უსა- 
მართლო, მაშასადამე, ხელს ვერ შეუწყობს 
სასჯელის მიზანის მიღწევას – სამართლი- 

“L/MVV /#M6 VV0ჩL8ხ“ 


ანობის აღდგენას. პოლიტიკური თვალსა- 
ზრისით პროვოცირებულის დასჯა არ არის 
სარგებლის მომტანი ახალი დანაშაულის 
სპეციალური პრევენციის ნაწილში; ნაწი- 
ლობრივ სარგებლის და ნაწილობრივ კი – 
ზიანის მომტანია ახალი დანაშაულის გენე- 
რალური პრევენციის ნაწილში. 


დესკვნა 


ყოველივე ზემოაღნიშნულიდან გამომდი- 
ნარე, აშკარაა, რომ სახელმწიფო ორგანოს 
დავალებით მოქმედი აგენტ-პროვოკატორის 

